《乐静堂为春长馆羽士陆处勤赋》
宋代·邓林

蓬门一径入烟霞，云是山阴道士家。除地作坛朝紫极，拥炉看火炼丹砂。

鹅群只换羲之帖，蟹眼时烹陆羽茶。我亦人间无事者，故来同赏碧桃花。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。